CELEX: 32020D0652
Language: sk
Date: 2020-05-14 00:00:00
Title: Rozhodnutie Rady (SZBP) 2020/652 zo 14. mája 2020, ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)

15.5.2020   
               
               
                  SK
               
               
                  Úradný vestník Európskej únie
               
               
                  L 153/5
               
            
         ROZHODNUTIE RADY (SZBP) 2020/652
         zo 14. mája 2020,
         ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada prijala 15. apríla 2014 rozhodnutie 2014/219/SZBP (1) o misii Európskej únie v rámci SBOP v Mali (EUCAP Sahel Mali).
                  
               
                     (2)
                  
                  
                     Rada 25. júna 2018 vo svojich záveroch o regióne Sahel/Mali zdôraznila dôležitosť regionalizácie SBOP v regióne Sahel, aby sa vo vhodných prípadoch zvýšila civilná a vojenská podpora cezhraničnej spolupráce, štruktúr regionálnej spolupráce, najmä štruktúr v krajinách skupiny G5 Sahel, a kapacita a vlastná zodpovednosť krajín skupiny G5 Sahel riešiť bezpečnostné výzvy v tomto regióne.
                  
               
                     (3)
                  
                  
                     Rada 18. februára 2019 schválila spoločnú civilno-vojenskú koncepciu operácií týkajúcu sa regionalizácie činnosti SBOP v oblasti Sahel.
                  
               
                     (4)
                  
                  
                     Rada 21. februára 2019 prijala rozhodnutie (SZBP) 2019/312 (2), ktorým sa predlžuje misia EUCAP Sahel Mali a určuje jej finančná referenčná suma do 14. januára 2021.
                  
               
                     (5)
                  
                  
                     Politický a bezpečnostný výbor 17. marca 2020 zmenil operačný plán pre misiu EUCAP Sahel Mali a zhodol sa na tom, že zdroje poskytnuté misii EUCAP Sahel Mali na regionalizáciu činnosti SBOP v regióne Sahel by sa mali zvýšiť.
                  
               
                     (6)
                  
                  
                     Rozhodnutie 2014/219/SZBP by sa malo zodpovedajúcim spôsobom zmeniť.
                  
               
                     (7)
                  
                  
                     Misia EUCAP Sahel Mali sa uskutoční v situácii, ktorá sa môže zhoršiť, a mohla by ohroziť dosiahnutie cieľov vonkajšej činnosti Únie stanovených v článku 21 Zmluvy o Európskej únii,
                  
               PRIJALA TOTO ROZHODNUTIE:
         
            Článok 1
            V článku 14 ods. 1 rozhodnutia 2014/219/SZBP sa šiesty a siedmy odsek nahrádzajú takto:
            
               „Finančná referenčná suma určená na pokrytie výdavkov spojených s misiou EUCAP Sahel Mali v období od 1. marca 2019 do 14. januára 2021 je 69 650 000 EUR.“.
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 14. mája 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (Ú. v. EÚ L 113, 16.4.2014, s. 21).
         
            (2)  Rozhodnutie Rady (SZBP) 2019/312 z 21. februára 2019, ktorým sa mení a predlžuje rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali) (Ú. v. EÚ L 51, 22.2.2019, s. 29).